ועדת הכספים, כנסת 25, פרוטוקול מספר 313, 2024-02-05 00:00

משה גפני: בוקר טוב, אני מתכבד לפתוח את ישיבת ועדת הכספים

משה גפני:  נתחיל מאלקנה וייצן מפורום הגבורה, בבקשה

אלקנה וייצן: בוקר טוב לכולם, אח שלי עמיחי נפל בכרם שלום בשמחת תורה ב-7 באוקטובר

אלקנה וייצן:  הוא היה חלק מגרעין שהתחבר לקיבוץ הוותיק כדי להיות חלק מהציונות, להיות בשותפות שם

אלקנה וייצן:  הם חיו שם ממש בשותפות, באהבה גדולה, ועד היום הקהילה מאוד חזקה

אלקנה וייצן:  היא עוברת עכשיו לאשלים

אלקנה וייצן:  אח שלי היה חלק מכיתת הכוננות בשמחת תורה, ולאחר קרב מאוד מאוד ארוך שם, במשך כמה שעות, הודיעו להם שבאחד הבתים יש מחבלים

אלקנה וייצן:  אח שלי הגיע לשם ראשון, ומנסים להתמודד עם האירוע הזה

אלקנה וייצן:  באיזשהו שלב יש שם פיצוץ ואח שלי מבין שאם הוא לא נכנס עכשיו, המשפחה שנמצאת בתוך הממ"ד תיהרג

אלקנה וייצן:  הוא מחליט לפרוץ פנימה, מחבלים מחכים לו שם ומורידים אותו בשני צרורות

אלקנה וייצן:       אני רק רוצה להגיד שאני בא לחזק את חברי הכנסת ואת כל מי שיכול להשפיע

אלקנה וייצן:  אח שלי לא יצא כבן אדם פרטי

אלקנה וייצן:  הוא עזב את הבית שלו, הוא עזב את אשתו וחמשת ילדיו ואמר: אני הולך בשביל עם ישראל

אלקנה וייצן:  גם עכשיו, חברי קיבוץ שבאים לגיסתי האלמנה ובוכים לה: איך אנחנו יכולים לשלם לך על מה שעשיתם, על המחיר? התשובה שלה מאוד מאוד פשוטה: אח שלי יצא כחייל צה"ל, והוא הגן עליכם לא כי הוא שכן שלכם ולא כי הוא חבר שלכם

אלקנה וייצן:  יש רגעים בהיסטוריה שבן אדם צריך להתעלות מהמקום הפרטי שלו לראייה הכללית, לתפיסה של עם ישראל

אלקנה וייצן:       אני באתי לכאן כי אני חושב שזאת הצוואה שלו, ואנחנו חייבים לנצח בקרב הזה

אלקנה וייצן:  אנחנו לא יכולים לתת לחמאס הישגים, להיכנע ללחצים חיצוניים במדינת ישראל

אלקנה וייצן:  אנחנו חייבים לנצח

אלקנה וייצן:  מי שינצח בקרב הזה, זה גם ניצחון במערכה כולה

אלקנה וייצן:  אנחנו לא יכולים להפסיד בקרב הזה

אלקנה וייצן:  חייבים לנצח, חייבים לעמוד

אלקנה וייצן:  אני אומר לכל חברי הכנסת, תעמדו בדיבור שלכם

אלקנה וייצן:  אמרנו שננצח את החמאס, ובשביל זה החיילים יצאו, בשביל זה הם מסרו את הנפש

אלקנה וייצן:  בשביל זה מדינת ישראל משלמת מחירים מאוד מאוד יקרים

אלקנה וייצן:  אנחנו לא יכולים אין לנו פריבילגיה להפסיד במערכה הזאת

אלקנה וייצן:  אנחנו חייבים לנצח עד הסוף, בלי פשרות, וזה מה שיביא את עם ישראל ואת מדינת ישראל למקום טוב יותר

משה גפני: תודה רבה

משה גפני:  תמר עשת

תמר עשת: שלום, אני בת דודה של אביתר דוד

תמר עשת:  יושבת איתי כאן אימא שלו

תמר עשת:  אני רק באה להגיד שלהחזיר את החטופים זה לא הפסד לחמאס בשום צורה

תמר עשת:  זה שהם יישארו שם, זה הפסד שלנו

תמר עשת:  הם לא מפסידים מזה שכל החטופים לא יחזרו

תמר עשת:  אנחנו שומעים דיבורים האם להקריב או לא להקריב את החטופים

תמר עשת:  בעיניי, זה לא דיון שיכול להתקיים במדינת ישראל

תמר עשת:  אנחנו עם שמקדש את החיים, והחיים שווים יותר מהכול

תמר עשת:  יש כרגע 136 אנשים בעזה, כ-100 מהם עדיין חיים, והמספר הזה הולך ויורד בכל יום

תמר עשת:  כרגע הם בין החיים למוות

תמר עשת:  למדינה שלנו ולמדינה שלנו בלבד יש אפשרות להכריע אם הם ילכו לחיים או למוות

תמר עשת:  אין להם זמן, וזמן הוא חלק מההכרעה הזאת

תמר עשת:  אני נמצאת פה בכנסת כבר יותר מדיי שבועות ברצף, ואומרת את אותו נאום, ושום דבר לא זז

תמר עשת:  הזמן הזה עולה להם בחיים

תמר עשת:  אין מקום לדיון על הקרבה של החטופים

תמר עשת:  זאת לא המדינה שלי, אלה לא הערכים שחונכתי עליהם

תמר עשת:  אלה לא הערכים שאני יכולה להמשיך להתקיים בהם במדינה הזאת

תמר עשת:  לנו יש את האופציה להציל אותם, ואלה 100 אנשים שהמדינה תקבע את החיים שלה

תמר עשת:  אני מבקשת מכם, כל מי שבעל כוח, בעל הקשרה, בעל קשרים כאן

תמר עשת:  אני לא סתם מגיעה לכאן

תמר עשת:  אני מגיעה לכאן כי אני מאמינה שלכם יש את הכוח לשנות, ואני מבקשת מכם שתשתמשו בכוח הזה

משה גפני: תודה רבה

משה גפני:  דקל ליפשיץ

דקל ליפשיץ: בוקר טוב, דובר פה הבוקר על מקרה פרטני

דקל ליפשיץ:  אני לא נגד, והמקרה שלי הוא לא מקרה פרטני

דקל ליפשיץ:  המקרה שלי הוא מקרה לאומי של כלל המדינה הזאת, כולל המלחמה הזאת וכולל כל אירוע שקרה פה מאז הקמתה, ובמיוחד מה-7 באוקטובר

דקל ליפשיץ:  זה אירוע לאומי שנוגע בכל אחד מאזרחי מדינת ישראל

דקל ליפשיץ:  זה שסבא שלי הוא כרגע בשר תותחים, יושב ונרקב בצינוק בעזה, לא הופך את זה לאירוע פרטי שלי

דקל ליפשיץ:  זה אירוע של מחדל שהיה במדינה הזאת, אותו נצטרך לתחקר, ללמוד ולהבין איך אנחנו יוצאים וקמים מזה חזקים יותר, ומבינים איך אנחנו מתנהלים במדינה הזאת יותר נכון

דקל ליפשיץ:  אחד הדברים שצריך להבין זה ללמוד לשים את הפוליטיקה בצד

דקל ליפשיץ:  אחד הדברים שהכי קשה לי לראות בממשלה, במדינה

דקל ליפשיץ:       זה לא עניין של דעות, לא עניין של ימין ושמאל

דקל ליפשיץ:  זה חוסר היכולת לשים פוליטיקה ואג'נדות אישיות בצד, בזמן שיש לוחמים שנמצאים כרגע בעזה, נותנים את הנשמה שלהם והם לא מתעסקים בזה אפילו שנייה אחת, גם חטופים שכרגע נמצאים ונמקים בעזה, וגם קהילות ממש פה בתוך המדינה, שנמקות ולא מקבלות את מה שמגיע להן בצורה יום-יומית

דקל ליפשיץ:  בכל יום יש עוד אחד ממסיבת הנובה שהולך ומתאבד, עוד אישה שלא מסוגלת להאכיל את הילדים שלה, בגלל שהמדינה לא תומכת בה ובעלה נמצא בכלל בעזה, נלחם

דקל ליפשיץ:  יש כאן כל כך הרבה קהילות שנמקות, וצריכות את היכולת של הממשלה הזאת לתפקד

דקל ליפשיץ:  והתפקוד שלה הוא להבין שפוליטיקה לא הולכת יד ביד במצב חירום כזה

דקל ליפשיץ:  לא עובדת

דקל ליפשיץ:  לאורך השנים הבנו שפוליטיקה תמיד שמה בצד את הקהילות המוחלשות, ואלה שמצליחות להשמיע קול ולהגיע לשבת פה, הן אלה שמקבלות את היכולת להשפיע

דקל ליפשיץ:       אז די, להתחיל להתעסק באלה שלא מצליחים לשבת כאן, באלה שגמורים נפשית ולא מצליחים לקום בבוקר ולגרור את עצמם מהמיטה

דקל ליפשיץ:  להחזיר חטופים הביתה כי הם נמצאים שם בעזה בחיים, וזה מקרה לאומי

דקל ליפשיץ:  אני אומר שוב, זה נוגע בכל אחד ואחד מאיתנו

דקל ליפשיץ:  כל אחד ואחד מאיתנו נושא באחריות בנושא, וכל אחד מאיתנו נושא ביכולת להחזיר אותם הביתה

דקל ליפשיץ:  אני אעשה את מה שאני יכול מהצד הזה, ואתם תעשו את מה שאתם כי זאת החובה שלנו כמדינה, כעם

דקל ליפשיץ:  ואת הפוליטיקה לשים בצד

דקל ליפשיץ:  בחייאת

דקל ליפשיץ:  אני לא מאמין שיש פה דיונים שמדברים על הקרבות, שאומרים איך אנחנו צריכים להתנהל יותר נכון בהמשך, ומי הולך להיבחר בממשלה

דקל ליפשיץ:  אלה דיונים בזויים והזויים

דקל ליפשיץ:  הם ממש בסדר, אבל ליום שאחרי

דקל ליפשיץ:  בואו נגיע ליום שאחרי

דקל ליפשיץ:       איפה אני נמצא? סבא שלי בעזה

דקל ליפשיץ:  יש פה אימהות לילדים שהילד שלהם ב-fucking עזה, חטוף

דקל ליפשיץ:  הוא לא קיבל את הזכות לקום בבוקר ולהחליט: אני הולך להגן על המדינה

דקל ליפשיץ:  לא

דקל ליפשיץ:  דפקו בדלת, לקחו literly אנשים מהקיבוץ

דקל ליפשיץ:  הוליכו אותם בכל הקיבוץ ואמרו לילד בן 16: תדפוק בדלת, תוציא אותם החוצה

דקל ליפשיץ:  תדבר אליהם בעברית כדי שאני אוכל לחטוף את כל המשפחה שם

דקל ליפשיץ:  לא הייתה לו הזכות לקום בבוקר ולהחליט: אני הולך להגן על המדינה

דקל ליפשיץ:  הוא פשוט נפל שולל

דקל ליפשיץ:  היה במקום הלא נכון, בזמן הלא נכון

דקל ליפשיץ:  אומלל

דקל ליפשיץ:  ומעט מאוד מהם קיבלו את הזכות להיות רק חטופים

דקל ליפשיץ:  הרבה מאוד מהם נהרגו

דקל ליפשיץ:  כמה כואב לי על המשפחות השכולות, באמת נשבר לי הלב, אבל יש פה אנשים שעדיין אפשר להציל

דקל ליפשיץ:  זאת דוגמה לכלל המדינה מה אנחנו יכולים לעשות, איפה הכוח שלנו כמדינה

דקל ליפשיץ:  להחזיר אותם הביתה לא רק יפתור לי, אלא ייתן המשכיות לדור שלם, להבין שיש לו גב

דקל ליפשיץ:  מדינה שיודעת לקחת אחריות על המעשים שלה, שיודעת להסתכל קדימה ולדחוף לעתיד טוב יותר

דקל ליפשיץ:  זה נוגע לחטופים, לקהילות המוחלשות ולכולם

דקל ליפשיץ:  תודה

משה גפני: תודה רבה

משה גפני:  אלה בן עמי

שלמה בן-עמי: שלום לכולם, אני הבת של אוהד בן עמי ושל רז בן עמי שחזרה משבי החמאס

שלמה בן-עמי:  אני מקיבוץ בארי

שלמה בן-עמי:  אני אתן לכם תיאור קטן של החיים שלי

שלמה בן-עמי:  חייתי 23 שנה בקהילה מדהימה, חמה ואוהבת, עם הורים תומכים ועוטפים

שלמה בן-עמי:  חיינו ממש בגן העדן הפרטי שלנו

שלמה בן-עמי:  ב-7 באוקטובר העולם חרב עלינו

שלמה בן-עמי:  הכול קרס, אני חולצתי החוצה תחת התופת מביתי שכבר לא הכרתי, והפך לאזור מלחמה

שלמה בן-עמי:  הפך לגיהינום

שלמה בן-עמי:  מאז אנחנו חיים כל יום את ה-7 באוקטובר מחדש

שלמה בן-עמי:  באותו יום, ב-7 באוקטובר, קרה מחדל

שלמה בן-עמי:  מחדל ענק, שכל אחד מהיושבים פה בכנסת אחרא לו בצורה כלשהי

שלמה בן-עמי:  תפקידכם לקחת את מדינת ישראל בידיים, ולהחזיר אותנו למציאות שלנו

שלמה בן-עמי:  והצעד הראשון כדי שנוכל לחזור לחיות הוא להחזיר את החטופים הביתה

שלמה בן-עמי:  לא מעניין אותי איזה צעדים נדרשים, צריך לבצע אותם

שלמה בן-עמי:  לאבא שלי ולשאר החטופים אין מחיר

שלמה בן-עמי:  את המחיר שמדינת ישראל נדרשת לשלם, אנחנו נשלם בעקבות המחדל שההנהגה אחראית לו

שלמה בן-עמי:  אתם הבאתם עלינו את המחדל הזה,  ובאחריותכם לפתור אותו

שלמה בן-עמי:  אנחנו פה כדי לבקש את עזרתכם לבצע את חובתכם ולהחזיר אותם הביתה עכשיו

שלמה בן-עמי:  תודה

משה גפני: תודה רבה

משה גפני:  אסתר בורשטד

אסתר בורשטד: אני אימא של יגב בורשטד

אסתר בורשטד:  אני רוצה להשתתף בצער משפחות הנופלים, כי הכאב באמת גדול ואין מילים להביע את הכאב

אסתר בורשטד:  אני אימא של יגב, ויגב הוא דור שלישי בקיבוץ נירים

אסתר בורשטד:  אנחנו לא במקרה בעוטף

אסתר בורשטד:  המשפחה שלי היא ממייסדות הקיבוץ

אסתר בורשטד:  הסבא והסבתא של יגב הקימו את הקיבוץ והם מראשוני המתיישבים

אסתר בורשטד:  אבא שלו, עודד, הוא מראשוני המתיישבים בנגב

אסתר בורשטד:       אנחנו מגיעים לפה שבוע אחרי שבוע לספר את הסיפור שלנו, את סיפור החטופים

אסתר בורשטד:  אנחנו מזכירים שיש 136 חטופים שנמצאים עדיין בעזה

אסתר בורשטד:  חלקם, לצערנו, כבר לא בחיים

אסתר בורשטד:  אנחנו מקווים שהמספר הזה לא יגדל, כי הזמן שלהם אוזל

אסתר בורשטד:  האפשרות להמשיך לחיות שם במנהרות במצב הבריאותי הקשה – כולם פצועים גופנית ונפשית

אסתר בורשטד:  אין שם כמעט אנשים שמצבם הבריאותי הוא טוב

אסתר בורשטד:  שמענו ואנחנו שומעים הרבה עדויות מהחטופות שחזרו

אסתר בורשטד:  העדויות מאוד מאוד קשות

אסתר בורשטד:  המצב שם מאוד מאוד קשה וככל שהזמן הולך ומתקדם, המצב שלהם מחמיר

אסתר בורשטד:  אנחנו כבר לא יודעים מה מצבם

אסתר בורשטד:  מה שהיה לפני חודשיים הוא לא המצב היום

אסתר בורשטד:  הבריאות שלהם בכי רע

אסתר בורשטד:  אנחנו מודעים לכך שאחרי כל-כך הרבה זמן, אחרי 122 יום – בכל פעם שאני אומרת את המספרים האלה, אני נחרדת

אסתר בורשטד:  רק עסקה תביא אותם בחיים, את מי שעוד נמצא שם בחיים

אסתר בורשטד:  אין שום דרך צבאית

אסתר בורשטד:  הדרך הצבאית עדיין לא הוכיחה את עצמה

אסתר בורשטד:  הזמן הולך ואוזל, וכל ניסיון צבאי לא הצליח להביא את החטופים בחיים

אסתר בורשטד:  החלק הצבאי היה נכון כדי למוטט את החמאס, להתקדם במיטוט החמאס

אסתר בורשטד:  המיטוט ייקח הרבה מאוד זמן, אבל החטופים יחזרו רק בעסקה ואנחנו מבקשים בכל דרך לקדם עסקה

אסתר בורשטד:       אני כתושבת העוטף מודעת לצורך בביטחון בעוטף

אסתר בורשטד:  אנחנו זועקים את זה שנים

אסתר בורשטד:  שנים שצריך לטפל בסיפור של החמאס, והתשובה שקיבלנו מהצבא לאורך כל השנים היא שזה נושא מורכב, נושא ארוך

אסתר בורשטד:  זה לא דבר שיקרה ביום

אסתר בורשטד:  בגלל זה אני גם אומרת היום, שכל הנושא של הניצחון ומיטוט החמאס הוא נכון, ואין לי ספק, אבל קודם כול להחזיר את החטופים

אסתר בורשטד:  לחטופים אין זמן; למיטוט החמאס יש זמן

אסתר בורשטד:  אנחנו כתושבי העוטף, שלא גרים בבתים שלנו כבר מה-8 באוקטובר, מוכנים לשלם את המחיר, לחכות ולהמתין בבתים הזמניים שלנו עד שיחזירו את החטופים ויטפלו בחמאס לאחר מכן

אסתר בורשטד:  אני יכולה להגיד שמבחינתי אין שיקום של העוטף עד שלא יחזירו את החטופים

אסתר בורשטד:  אני לא היחידה שחושבת ככה

אסתר בורשטד:  אף אימא, אף אבא לא יוכל לחזור ולגדל את הילדים שלו בקיבוצים ובמושבים בעוטף

אסתר בורשטד:  אי-אפשר לחיות כשיודעים שמעבר לגדר נמצאים אנשים חיים, שמחכים להחזרתם

אסתר בורשטד:  אי-אפשר לשקם את העוטף, לא את העוטף ולא שום מקום במדינת ישראל

אסתר בורשטד:  לא את הצפון ולא את הדרום

אסתר בורשטד:       אני מבקשת, החטופים לא נלקחו באיזה טיול מקרי שהם עשו בעזה

אסתר בורשטד:  הם נלקחו מהבתים שלהם, מהמקום שהיה אמור להיות המקום הכי מוגן שלהם

אסתר בורשטד:  כל השנים הבהרתי לילדים שלי שקיבוץ נירים הוא קיבוץ בטוח, למרות המצב הביטחוני שלנו

אסתר בורשטד:  שהצבא מגן עלינו, ששומרים עלינו, ולצערי הרב התאכזבתי ב-7 באוקטובר

אסתר בורשטד:  אני מבקשת שלא יפקירו אותם פעם נוספת

אסתר בורשטד:  תודה

משה גפני: תודה רבה

משה גפני:  אנחנו מודים לכם

משה גפני:  תודה

ארנון ליפשיץ: אני הבן של עודד ליפשיץ

ארנון ליפשיץ:  ב-81' בנימין נתניהו היה מפקד הגיבוש שלי

ארנון ליפשיץ:  אני עובד על מסרים מאוד ברורים ומאוד קצרים

ארנון ליפשיץ:  כשאתה מתבלבל בניווט, אתה פשוט צריך לחזור לנקודה האחרונה שהיית מאופס בה

ארנון ליפשיץ:  הנקודה האחרונה שהיינו מאופסים בה, היא שאם מישהו נחטף מביתו ואם יש אנשים, הם צריכים מיידית לחזור לארץ

ארנון ליפשיץ:  ישראל מספיק חזקה, ישראל יודעת לעשות את כל הדברים שלה ולנהל את המלחמה הזאת

ארנון ליפשיץ:  הנקודה המאופסת האחרונה שלנו היא שכל החטופים צריכים מיידית לחזור לארץ

ארנון ליפשיץ:  כל דבר אחר, זה כל מיני דיבורים כאלה ואחרים, ניסיון להצדיק או אלף ואחד דברים

ארנון ליפשיץ:  אני לא אכנס לפוליטיקה

ארנון ליפשיץ:  אנחנו למדנו את זה ואנחנו חוזרים על זה תמיד – כשבלבלת את הניווט, תחזור לנקודה האחרונה, תוציא את החטופים ותמשיך הלאה

ארנון ליפשיץ:  תודה

משה גפני: תודה, אנחנו מודים לכם

משה גפני:  בשלהי המפגשים שלנו, שהחטופים כולם יחזרו, בעזרת השם

משה גפני:  שיחזרו כולם הביתה בשלום

משה גפני:   ולדימיר, אני אתחיל בסעיף הראשון, בסדר? הסעיף הראשון הוא הצעת אישור מוסדות לעניין סעיף 46 לפקודת מס הכנסה

משה גפני:  אני מאחל בשם כולם רפואה שלמה לארז אורעד, דיברתי איתו ואני מתפלל שהוא יהיה בריא

אפרת לקס: אמן, גם אנחנו

אפרת לקס:       רשימה 2024-000294 עומדת לאישור הוועדה

משה גפני: יש לכולם ניהול תקין?      

אפרת לקס: כן

תמר בנתורה: נציין שהעמותות שעוסקות במאמץ מלחמתי מאושרות לחצי שנה

אפרת לקס: נכון

אפרת לקס:  מדובר בעמותות 1, 2 ו-3 ברשימה שלכם

אפרת לקס:  הן מאושרות לחצי שנה או עד שיגישו דוחות כספיים, ונוכל לבחון אותן כמו שאנחנו בוחנים את יתר העמותות

משה גפני: הראשון הוא אישור לשנה

תמר בנתורה: בגלל זה אני מציינת

אפרת לקס: זאת טעות הקלדה

אפרת לקס:  היה איזשהו בלבול, ובשלב מסוים חשבנו שנאריך את האישור לשנה

אפרת לקס:  הסיכום כרגע הוא שאנחנו מאשרים לחצי שנה

אפרת לקס:  ממילא, הזמן עד להגשת דוחות כספיים של 2023 מתקצר, אז אישור לחצי שנה אמור להספיק

אפרת לקס:  מדובר בעמותות 1, 2 ו-3 – העמותה ללוחמי מלחמת חרבות ברזל, עמותת הכול לחיילים ומטה ההסברה האזרחי

משה סולומון: לחצי שנה מעכשיו?      

אפרת לקס: כן, מיום אישור ועדת הכספים

משה סולומון: מה קורה אם הם עוסקים בדברים אחרים ולא באמת בעניינים שקשורים למלחמה?     

אפרת לקס: העמותות צריכות לפעול בהתאם למטרות שהן גילו בפנינו

אפרת לקס:  עמותות שמסרו לנו שהן כן פועלות למען דברים אחרים, בנוסף לפעילות למען המאמץ המלחמתי, יאושרו אם הן פועלות בהתאם לאותן מטרות

אפרת לקס:  אם יש בעיה של גילוי מידע, בוודאי אנחנו צריכים לבחון את זה ולחשוב מה הסנקציות

משה סולומון: במקום שנחשוב אחר כך, אני שואל עכשיו

משה סולומון:  אנחנו מאשרים אותן8 עכשיו לחצי שנה, ואנחנו מבינים שיש עמותות שבאמת הציגו את פעולתן כפעילות שקשורה לחרבות ברזל

משה סולומון:  השאלה היא מה קורה לעמותות שאנחנו יודעים שזאת ההצהרה שלהן, ובחצי השנה הזאת הן פועלות בנושאים אחרים? האם יש איזשהן סנקציות מובנות שיודעים עליהן מראש, או נחשוב על זה כשזה יקרה?     

אפרת לקס: כל עמותה חותמת על התחייבות שהיא תפעל למען המטרות שלה

אפרת לקס:  עמותות שאנחנו מקבלים לגביהן אינפורמציה שהן לא פועלות למען המטרות, האינפורמציה הזאת נבדקת, דבר ראשון, וזה מה שאנחנו עושים

ולדימיר בליאק: יש לכם מנגנון?     

אפרת לקס: אנחנו מקבלים מידע, המידע הזה קודם כול נבדק

ולדימיר בליאק: אתם לא בודקים את זה באופן יזום?     

אפרת לקס: זה כשל פנימי

אפרת לקס:  בכל מקרה המידע צריך להגיע מאיזשהו מקור חיצוני

ולדימיר בליאק: נניח יש עמותה שמעודדת השתמטות מצה"ל, איך המנגנון הזה עובד?     

אפרת לקס: ברגע שיש מידע, אנחנו קודם כול בודקים אותו

אפרת לקס:  אחרי שאנחנו בודקים אותו אצלנו, ואם יש גודם שהעביר את התלונה, אנחנו שומעים גם אותו

אפרת לקס:  אנחנו מעבירים את המידע להתייחסות העמותה, דנים בהתייחסות, מקבלים או דוחים את הטענות של העמותה

אפרת לקס:  לפי בג"ץ חוקה לישראל שניתן בתחילת שנות ה-90', עמותה חייבת במאה אחוזים לפעול למען מטרה ציבורית

אפרת לקס:  כלומר, עמותה שלא פועלת למען מטרה ציבורית, לא יכולה להחזיק באישור 46

משה סולומון: זה עדיין לא עונה על השאלה שלי

משה סולומון:  זה לגבי כל העמותות ואנחנו מכירים את זה

משה סולומון:  כרגע יש הוראת שעה, יש מצב שבו אנחנו מאשרים באופן חריג עמותות בזמן מסוים, גם עמותות חדשות ולא עומדות בכל הקריטריונים

משה סולומון:  אני שואל, כשאתה מאשר את זה, אנחנו צריכים לייצר איזשהו מנגנון שמחייב את העמותה לחשוב מחדש או לחשוב מראש מה יקרה אם הפעולות שהיא הצהירה עליהן, לא ייקרו

משה סולומון:  הרי בחצי השנה ייקרו פעולות, ונניח שהיא נסגרת אחר כך

משה סולומון:  האם אני יכול לעשות משהו בחצי השנה הזאת? אדוני היושב-ראש, בפעם הקודמת שאישרנו את זה ביקשנו מנגנון כלשהו – לפני חודשיים-שלושה- ואמרו שפועלים באיזשהו אופן גם לגבי אופן גיוס הכספים, גם לגבי הפעולות וגם לגבי עיסוקים אחרים, אם יתגלו תוך כדי תנועה

משה סולומון:  לא נמסר לנו על איזשהו מנגנון שמגן על הדבר הזה

אפרת לקס: קודם כול, השאלה טובה ואני שמחה ששאלת אותה

אפרת לקס:  אני אבהיר את ההתייחסות למנגנון

אפרת לקס:  השינוי היחיד שאנחנו מחילים על עמותות שפועלות למען המאמץ המלחמתי, הוא הוויתור על הדרישה שעמותה תאושר רק אם כבר הוגשו הדוחות הכספיים שלה

אפרת לקס:  אני אחדד,  לא בדיוק ויתור על הדרישה אלא פרשנות מקלה

אפרת לקס:  עמותה שטרם הגיע המועד להגשת הדוחות, תיבחן בכל זאת

אפרת לקס:  בעבר לא היינו בוחנים אותה, עדיין לא נבחן עמותות כאלה כל עוד הן לא קשורות למאמץ המלחמתי, אבל עמותות שקשורות למאמץ המלחמתי מקבלות את ההקלה הזאת, שייבדקו גם אם לא הגישו דוחות, מכיוון שלא הגיע המועד להגשת דוחות

אפרת לקס:  כל יתר הקריטריונים של 46, לרבות פעילות למען מטרה ציבורית בלבד, עומדים בתוקפם והם מוחלים כרגיל

אפרת לקס:       גם המאמץ המלחמתי, זה כביכול יכול להישמע כאילו זאת מטרה ציבורית שלא קיימת, שהוספנו עכשיו

אפרת לקס:  זה לא מדויק, מכיוון שפעילות למען מאמץ מלחמתי יכולה להיות פעילות למען חיילים – זאת מטרה ציבורית; יכולה להיות פעילות למען אזרחים שמפונים – זאת מטרה ציבורית של סעד, של רווחה

אפרת לקס:  בעצם, כל אחת מהפעילויות למען המאמץ המלחמתי נכנסת באיזושהי רובריקה של מטרה ציבורית קיימת

אפרת לקס:  אין פה הגמשה של הכללים

אפרת לקס:  ההגמשה היחידה היא שאנחנו בוחנים אותן לפני דוח מבוקר

משה סולומון: זאת לא השאלה

אפרת לקס: העמותה הראשונה שאישרנו, אושרה בלי מנגנון

אפרת לקס:  היא אושרה אד-הוק במובן הזה, שהיא הייתה הראשונה שהגישה

אפרת לקס:  סברנו שיש מקום לאשר עמותות למען המאמץ המלחמתי

ולדימיר בליאק: בעצם גם עכשיו אין מנגנון

אפרת לקס: רגע

אפרת לקס:  אישרנו אותה בלי זה

אפרת לקס:  המנגנון הוא פשוט והוא נוצר תוך כדי תנועה

אפרת לקס:  אתם מכירים אותו כי אנחנו עובדים לפיו

אפרת לקס:  אנחנו מאשרים עמותות כאלה לחצי שנה

משה סולומון: זה אותו מנגנון שאנחנו מכירים על עמותות בכלל

משה סולומון:  במקום שנבדוק אותן פעם בשנה, אנחנו בודקים אותן פה אולי אחרי חצי שנה כדי לראות שהיא אכן עומדת במטרות שהיא הציבה לעצמה

אפרת לקס: אנחנו בודקים אותן, ואחרי חצי שנה הן יצטרכו להגיש בקשה - - -     

ולדימיר בליאק: אתם מבקשים מאזן בוחן?     

אפרת לקס: אנחנו מבקשים מאזן בוחן, אם יש

אפרת לקס:  אם לא, אנחנו מבקשים תנועות חשבון בנק

אפרת לקס:  כל אינפורמציה שיכולה להעיד על הפעילות שלה

אפרת לקס:  הגילוי הוא לא פחות, אלא יותר, בגלל שאין לנו רואה חשבון שמבקר

ולדימיר בליאק: זאת בדיקה בלתי אמצעית

ינון אזולאי: כשאנחנו מדברים על המאמץ המלחמתי, ואמרו את זה חבריי, שעדיין אין קריטריונים

ינון אזולאי:  אני מבין שעמותה שנכתבה עכשיו כותבת למען החיילים, חיילי המילואים

ינון אזולאי:  הכול טוב ויפה – תנו להם

ינון אזולאי:  עכשיו עמותה מוסיפה במטרות שלה – אגב, היא נמצאת בנגב, בדרום או בצפון – ואומרת, אני במאמץ מלחמתי במלחמת חרבות ברזל

ינון אזולאי:  היא גם מתכננת לגייס כספים לשם העניין הזה

ינון אזולאי:  האם תיתנו לה במהירות הקיימת כרגע, עם ההקלות הקיימות?     

אפרת לקס: כל עמותה נבחנת אם היא פועלת למען המאמץ המלחמתי

ינון אזולאי: אבל אין לך איך לבדוק את זה

ינון אזולאי:  זה העניין

ינון אזולאי:  אם היית אומרת לי שכל עמותה שנפתחה וכתוב עליה: מלחמה, חרבות ברזל, מפונים, חיילים – את יודעת שזה המאמץ המלחמתי

ינון אזולאי:  בסדר, זה הקריטריון שלך

ינון אזולאי:  עמותה אחרת אומרת כך: אומנם יש לי ותק של 20 שנה, אבל אף פעם לא ביקשתי 46

ינון אזולאי:  בסופו של דבר העמותה עוזרת היום למפונים ושולחת לכם מכתב ואפילו תמונות שהיא משתתפת במאמץ המלחמתי

ינון אזולאי:  האם היא תקבל את ההקלות האלה?     

אפרת לקס: בוודאי

אפרת לקס:  עוד לפני הנוהל המקוצר של חצי שנה, הוצאנו נוהל אחר שאמר שכל עמותה שפועלת למען המאמץ המלחמתי, יכולה להוסיף את זה למטרות שלה בלי לבקש מאיתנו אישור

אפרת לקס:  כל עמותה שהוסיפה למטרה "מאמץ מלחמתי" – הפעילות שלה מאושרת

אפרת לקס:  גם עמותה שלא היה לה 46, מקודמת במהירות

אפרת לקס:  היא לא דורשת נוהל חריג כי יש לה דוחות כספיים, ואנחנו יכולים לבחון את הפעילות לפני

אפרת לקס:  אנחנו מקבלים את טענת העמותה וגם בודקים אותה לפעילות אחרי

משה סולומון: לא קיבלנו מנגנון

משה סולומון:  אין פה תשובה

אפרת לקס: אני מסבירה שהמנגנון הוא אישור לחצי שנה

אפרת לקס:  זה המנגנון, מה שאנחנו עושים פה

אפרת לקס:  אישור לחצי שנה

ולדימיר בליאק: כלומר, בקשת מאזן בוחן או דוח חשבון בנק, מסמכי יסוד

אפרת לקס: נכון

אפרת לקס:  אישור לחצי שנה או עד הגשת דוחות - - -     

משה גפני: במהלך הדיון הזה אנחנו קצת חוטאים למטרה

משה גפני:  הרבה פעמים אנחנו באים לממשלה בטענות שהיא לא עוזרת מספיק למפונים

ולדימיר בליאק: לכן, לוואקום הזה נכנסות העמותות

משה גפני: כל הסיפור של סעיף 46, הורתו ולידתו בכך שנכנסים היכן שהממשלה צריכה לעשות ולא עושה

משה גפני:  אנחנו זוכרים את זה לאורך כל ההיסטוריה

משה גפני:  על זה, זה מוקם

משה גפני:  ברור לגמרי שיש פעולות שהממשלה צריכה לעשות והיא לא עושה, וכל הארגונים האלה עושים

ולדימיר בליאק: ראינו את זה בשבועות הראשונים של המלחמה

ולדימיר בליאק:  לכן, זה נולד המנגנון הזה

ולדימיר בליאק:  זאת הסיבה

משה גפני: המגזר השלישי נכנס לפעולות חיוניות מאוד

משה גפני:  אם יש מקרים חריגים, במקרים החריגים צריך לטפל

משה גפני:  שהאווירה לא תהיה כזאת - - -     

משה סולומון: ברור

משה סולומון:  אני מגיע מהחברה האזרחית ועסקתי בעמותות

משה סולומון:  אני בעד ממש, אבל בסוף נוצר מצב שאחוז קטן של אנשים יוצרים משהו שעלול להפר את האיזון החשוב של חברת מופת

משה סולומון:  לכן, אני רוצה שיהיה מנגנון כדי למנוע מאותם עשבים שוטים או מעטים להיכנס לתוך זה ולהאפיל על הכול

אפרת לקס: אני מבינה

אפרת לקס:  הנטייה הטבעית הייתה להרעיד עולמות ולאשר בצורה גורפת

אפרת לקס:  עם הזמן, לאט-לאט, עם התקדמות המלחמה, לצערנו הרב, צברנו ניסיון בהקשר הזה

אפרת לקס:  החשיבה שהייתה ברשות המיסים העדיפה לייצר רק את ההתאמות שנדרשות כדי לתת באמת אור ירוק ולאפשר זרימה של הפעילות של  מה שמתקיים למאמץ מלחמתי, בלי לזעזע את כל אמות הסיפים של המערכת

יצחק קרויזר: בדיון שנערך בעניין העמותות ב-19

יצחק קרויזר: 12, ביקשתי אם אפשר לקבל מכם את הפרוטוקול שבו אושר הקיצור לעמותת אחים לנשק לגבי סעיף 46

יצחק קרויזר:  וכן למה הייתה העדפה לעמותה הזאת על פני עמותות אחרות? דרך אגב, פניתי עם עמותה אחת שגם עסוקה בנושא המלחמה והסיוע למפונים, וכבר דיון שלישי שהיא לא נמצאת ברשימה

יצחק קרויזר:  העמותה נקראת צורימן

יצחק קרויזר:  מוכר? אם יש סיבה, נשמח לדעת

ליליה פרישר: אני מנהלת תחום מוסדות ציבור ומלכ"רים ברשות המיסים

ליליה פרישר:  זאת עמותה ותיקה, שפועלת בצפון למען נוער בסיכון

ליליה פרישר:  אנחנו מכירים אותה היטב, ואני אישית טיפלתי בעמותה הזאת

ליליה פרישר:  זאת עמותה נהדרת, ואני העליתי אותה לדיון בוועדה המייעצת ברשות המיסים

ליליה פרישר:  היא קיבלה את ההמלצה, והסיבה לכך שהיא לא נמצאת עכשיו ברשימה הזאת זה היעדר ניהול תקין לשנת 2024 בתוקף

ליליה פרישר:  זה הדבר היחיד, האישור הזה

יצחק קרויזר: הם מכירים את זה בעמותה? אתם בקשר איתם?     

ולדימיר בליאק: כלומר, הם לא הגישו בקשה?     

ליליה פרישר: עברה שנה, ואנחנו חייבים ניהול תקין בתוקף

ליליה פרישר:  שלחתי להם מייל ואני בקשר רציף עם העמותה

ליליה פרישר:  היא נהדרת

ליליה פרישר:  היא תהיה ברשימה ברגע שהיא תמציא אישור ניהול תקין מטעם רשם העמותות

יצחק קרויזר: תודה רבה על המידע ואני אדבר איתם

יצחק קרויזר:  אני עדיין ממתין לפרוטוקול

מיכל שיר סגמן: אני אנצל את ההזדמנות הזאת, אדוני היושב-ראש, כדי לשאול מה עם עמותת מטה החטופים? להבנתי הם עוד לא קיבלו 46

אפרת לקס: הם קיבלו לפני שני דיונים לפחות

מיכל שיר סגמן: הבנו שהם עוד לא קיבלו

ינון אזולאי: הם קיבלו

ינון אזולאי:  הם קיבלו בפעם שעברה

ינון אזולאי:  הם היו פה והתלוננו שאין להם תקציב

אלמוג כהן: חשוב מאוד לתת להם את סעיף 46

מיכל שיר סגמן: תקציב זה משהו אחר

מיכל שיר סגמן:  זה שאין להם תקציב, אני יודעת

אלמוג כהן: הם קיבלו

משה גפני: תודה רבה

משה גפני:  בבקשה

אלמוג כהן: אדוני היושב-ראש, תודה לך על זכות הדיבור

אלמוג כהן:  ברשותכן, גבירותיי, ב-18 בדצמבר ביקשתי מאדוני היושב-ראש לכנס דיון בנושא עמותה שמאוד קרובה לליבי, והיא עמותת אחים לנשק

אלמוג כהן:  העמותה עשתה עבודה באמת מדהימה עד של כלשהו

אלמוג כהן:  באמת עבודה טובה מאוד שחיברה את העם וכו', והם ביקשו סעיף 46 תחת התחייבות שלהם לא לעסוק בתחומים פוליטיים

אלמוג כהן:  בתקופה האחרונה, בייחוד בשבועיים האחרונים, הם העלו קמפיין במיליוני שקלים

אלמוג כהן:  לא קיבלתי על כך תשובה

אלמוג כהן:  יש פה אמירה מאוד מסוכנת שלכם לעמותות שהן יכולות להפר התחייבויות פעם אחר פעם, ולעשות בכספים של הציבור כבשלהן

אלמוג כהן:  אני דורש לקבל תשובה על זה

אלמוג כהן:  לא יכול להיות שכבר חודשיים הדבר הזה מתעכב

אלמוג כהן:  זה הליך מאוד פשוט

אלמוג כהן:  אתם אמרתם שאתם מזמינים אותם לשימוע ביחס לאיזשהו חיסיון

אלמוג כהן:  אני לא יודע למה זה צריך להיות חסוי, אבל שיהיה

אלמוג כהן:  מאז לא קיבלתי שום עדכון בנושא

אלמוג כהן:  אני רוצה לומר שהדרישה הזאת היא דרישה ערכית, אבל היא גם עלולה לפתוח צוהר לעמותות רבות לעשות כבשלהן ולהפר התחייבויות

אלמוג כהן:  אני דורש מכן לקבל תשובות על הדבר הזה

אלמוג כהן:  לא יכול להיות

אלמוג כהן:  הם העלו בשבוע האחרון קמפיין בעשרות מיליוני שקלים

אלמוג כהן:  מה קורה פה?     

ולדימיר בליאק: בדקת את התקציב?      

אלמוג כהן: אנשי ה-social שלי העריכו את זה בעשרות מיליוני שקלים עם עמודי שער שיצאו בסוף השבוע האחרון

ולדימיר בליאק: אז תגיד שאנשי ה-social שלך העריכו

אלמוג כהן: אמרתי

אלמוג כהן:  אמרתי שאנשי ה-social שלי העריכו בעשרות מיליוני שקלים

ולדימיר בליאק: יכול להיות שזה 100 שקל

משה סולומון: זה לא משנה

אלמוג כהן: עמוד שער בסוף שבוע זה 150,000 שקל

ולדימיר בליאק: היה דיון בנושא הזה

ולדימיר בליאק:  אני לא מכיר את העמותה, כלומר, אני מכיר אותה והם עשו עבודה נהדרת, דווקא בתקופה שהממשלה נעלמה מהשטח

ולדימיר בליאק:  נאמר כאן בדיון שיש הפרדה בין פעילות העמותה לפעילות התנועה

אלמוג כהן: ברשותך, חברי חבר הכנסת בליאק, אם הם משתמשים באותם סמלים, באותם פונטים, באותו לוגו - - -     

משה גפני: לכן, בואו נשמע את מי שמוסמך

ולדימיר בליאק: לדעתי, לפני שמאשימים, צריך לבדוק לעומק את זה לעומק

ולדימיר בליאק:  זאת עמותה חשובה שעשתה דברים נהדרים בחודשים אוקטובר, נובמבר ודצמבר ועושה עד עכשיו

ולדימיר בליאק:  אסור לנו לפגוע בפעילות הזאת

אלמוג כהן: אדוני, גם אני הייתי גיבור ישראל בחודש אוקטובר, וחזרתי להיות אלמוג כהן

ולדימיר בליאק: גם בפעילות של גופים נוספים

ולדימיר בליאק:  אני פשוט לא רוצה שהקמפיין נגד אחים לנשק יהפוך למשהו, שיפגע בפעילות של החברה האזרחית

אלמוג כהן: אדוני, ברשותך, חברי חבר הכנסת בליאק, הדגשתי שעד שלב כלשהו הם אכן עשו עבודה מצוינת

ולדימיר בליאק: גם עכשיו הם עושים עבודה

ולדימיר בליאק:  זה שיש תנועת אחים לנשק, שומו שמיים, שפועלת להחלפת הממשלה – זה כנראה אסור - - -     

אלמוג כהן: זאת התחייבות שהם מפרים, אדוני

ולדימיר בליאק: אני מבין את הקמפיין, אני רק לא רוצה שהקמפיין הזה יפגע בפעילות של החברה האזרחית

קריאה: שיורידו אותו

ולדימיר בליאק: למה שיורידו?     

משה גפני: תודה רבה

קריאות: - - -     

משה גפני: תודה רבה

משה גפני:  ולדימיר, ולדימיר, יש מי שמוסמך לענות

משה גפני:  לא אתה

ולדימיר בליאק: יש מפלגות שלא חולקות איתנו את אותם ערכים של מדינה יהודית ודמוקרטית

ולדימיר בליאק:  אני כן, ולכן אני לא רוצה - - -     

משה גפני: ולדימיר, אתה לא מוסמך לענות

משה גפני:  הן המוסמכות לענות

ולדימיר בליאק: אבל אני מוסמך לדבר

משה גפני: זה כן

משה גפני:  בבקשה, תשובה

אפרת לקס: חבר הכנסת כהן, ברשותך אני מתחילה דווקא בנקודה שולית יחסית במה שהעלית

אפרת לקס:  חובת הסודיות – על רשות המיסים יש חובת סודיות מכוח סעיפים 230 ו-232 לפקודה

אפרת לקס:  כבר קרה שביחס לעמותות שהעלינו פה ונקבנו בשם של יו"ר עמותה, שעלו נגדו חשדות פליליים, קיבלנו אחר כך תלונות על זה

אלמוג כהן: לא, לא

אלמוג כהן:  לא ביקשתי, לא ביקשתי

אפרת לקס: אני מסייגת ואומרת שקודם כול, הדברים שאנחנו עושים חוסים תחת חובת הסודיות

אפרת לקס:  זאת הוראה שקבועה בחוק ואין דרך לשנות אותה

אפרת לקס:  לגופו של עניין, כמו שאמרנו אז וכמו שאנחנו אומרים היום, קיבלנו המון מידע ביחס לעמותה

אפרת לקס:  המידע הזה הופנה לעמותה וקיבלנו את תגובתה

אפרת לקס:  נקבע שימוע כבר פעמיים, ולצערנו, כמו ששמעת בתחילת הדיון, ארז אורעד מנהל המחלקה איננו בקו הבריאות

אלמוג כהן: נאחל לו מכאן בריאות איתנה

אלמוג כהן:  אמן

אפרת לקס: אמן

אפרת לקס:  זאת הסיבה שבעטיה נדחה הדיון ולא, חלילה, משום טעם אחר

אפרת לקס:  ברגע שיתואם הדיון, אנחנו נעדכן

אפרת לקס:  סליחה, תואם דיון והוא עוד לא התקיים

אלמוג כהן: הם קיבלו חצי שנה, ועברו כבר חודשיים

אלמוג כהן:  הם קיבלו את זה כבר לפני חודשיים

אלמוג כהן:  האם יש מחליף לארז היקר, שכולנו מעריכים ומוקירים?      

אפרת לקס: לא ידענו שזה יימשך כך

אפרת לקס:  אנחנו כפופים גם לכללי מינהל תקין

אפרת לקס:  בשום מקרה לא נשלול אישור מעמותה בזמן שהטענות לא נבדקו, לא נשמעו, לא נדונו ולא ניתנה התייחסות מנומקת

אלמוג כהן: מתי יהיה דיון?     

אפרת לקס: אני חושבת שבשבוע הבא

אפרת לקס:  נקבע דיון לשבוע הבא, בעזרת השם

אלמוג כהן: אני מבקש מפני שיש פה אינטרס ציבורי ראשון במעלה

אפרת לקס: בוודאי

אפרת לקס:  אנחנו לא מתייחסים בקלות ראש

אלמוג כהן: אני שוב רוצה לומר ולהדגיש שהבקשה שלי הגיעה בעקבות ההתחייבות שלהם

אלמוג כהן:  אני לא התחייבתי על דבר כזה

יצחק קרויזר: בזכות זה הם קיבלו את סעיף 46

אלמוג כהן: ובזכות זה הם קיבלו

אלמוג כהן:  לכן, זאת הפרה בסיסית

ולדימיר בליאק: ככל שהיא קיימת

יצחק קרויזר: לכאורה

ולדימיר בליאק: לכאורה, על פי פרסומים זרים וצוות ה-social של חבר הכנסת כהן

משה גפני: אנחנו לא מוסמכים לבטל, ואנחנו מכירים את זה

משה גפני:  הרי זה היה כבר בעבר עם המיסיון

משה גפני:  ולדימיר ואני רוצים לשנות את החוק ולהעמיד אותו על בסיס

ולדימיר בליאק: רק שאנחנו רוצים לשנות אותו משני כיוונים מנוגדים

משה גפני: נכון

משה גפני:  לא משנה, אבל לדון בזה

משה גפני:  אני מבקש דבר אחד, וזה מה שאלמוג כהן העלה וכל החברים שהעלו את זה

משה גפני:  אני קיבלתי מכתבים וגם אתם קיבלתם, ואני יודע שזה בבדיקה אצלכם

משה גפני:  אני מבקש, ברגע שאתם מסיימים, אם אפשר להודיע – על זה אין חיסיון – אם אתם ממשיכים, אם אתם מפסיקים, אם גיליתם שהם עושים דברים שהם פוליטיים

משה גפני:  לעמותה שמקבלת את סעיף 46 אסור לעסוק בפוליטיקה

משה גפני:  זה דבר אחר לחלוטין

משה גפני:  למיטב ידיעתי, זה חלק מהתנאים של עמותה שמקבלת סעיף 46, היא תואמת את המציאות שבה היא הגישה את הבקשה

משה גפני:  אנחנו גם אישרנו את זה כאן, וזאת הייתה הבקשה

משה גפני:  אני מבקש, ברגע שאתם מסיימים, להודיע לנו

אלמוג כהן: אדוני היושב-ראש, אני מדגיש שהדבר המסוכן ביותר הוא לא המקרה הזה, אלא מה שיבוא בעקבותיו

אלמוג כהן:  כל עמותה תעשה כבשלה בכספי הציבור

משה גפני: אתה מתריע על העניין הזה

משה גפני:  תודה רבה

אלמוג כהן: ולדימיר, אותה עמותה שאמרה שבני הקיבוצים הם ביוב, היא בושה וחרפה

אלמוג כהן:  אני לא יודע מי הם, הם בושה וחרפה

ולדימיר בליאק: עמותת תפרח 

ולדימיר בליאק:  אגב, אני שלחתי מכתב לרשות המיסים וביקשתי לשלול מהם את האישור

משה גפני: מס' בקשה 2024-000294 – יש לכולן ניהול תקין

משה גפני:  מי בעד אישור העמותות הללו, ירים את ידו

משה גפני:  מי נגד, מי נמנע

משה גפני: אושרה

משה גפני: העמותות אושרו

משה גפני:  אנחנו שוב שולחים ברכת רפואה שלמה לארז אורעד, שיחזור במהרה לעיסוקו החשוב

משה גפני:  תודה רבה לכם וברגע שיש תשובה, תעדכנו

משה גפני:  הישיבה נעולה

משה גפני:           הכנסת יו"ר ועדת הכספים         סימוכין: 2024-006212 ירושלים, כ"ו בשבט תשפ"ד 05 בפברואר 2024         לכבוד מר שי אהרונוביץ' מנהל רשות המסים משרד האוצר ירושלים             הנדון: אישור מוסדות ציבור לעניין סעיף 46 לפקודת מס הכנסה  רשימה שסימנה 2024-000294 מכתבך מיום 21

משה גפני: 1

משה גפני: 24 י"א שבט התשפ"ד         הנני מתכבד להודיעך כי ועדת הכספים, בישיבתה היום, החליטה לאשר את העמותות הבאות לפי סעיף 46 לפקודת מס הכנסה:                 									   בכבוד רב,      חה"כ משה גפני 
 העתק: מר ארז אורעד, מנהל תחום בכיר מוסדות ציבור ומלכ"רים, רשות המסים בישראל